কুড়ুলের আঘাতে আদিবাসী মহিলাকে খুন! আটক ‘প্রতিবেশী’ অভিযুক্ত

বীরভূম: কুড়ুলের আঘাতে আদিবাসী মহিলাকে খুনের অভিযোগ উঠল প্রতিবেশীর বিরুদ্ধে। প্রতিবেশীর বাড়ি থেকে উদ্ধার মহিলার রক্তাক্ত দেহ। ঘটনাটি ঘটেছে বীরভূমের (Birbhum) মহম্মদবাজার থানার শালডাঙ্গা গ্রামে। যার জেরে তীব্র চাঞ্চল্য ছড়িয়েছে এলাকাজুড়ে। ইতিমধ্যেই অভিযুক্তকে আটক করেছে পুলিশ। মৃতার দেহ উদ্ধার করে ময়নাতদন্তে (Post Mortem) পাঠিয়েছে পুলিশ। তবে কী কারণে খুন করা হল আদিবাসী ওই মহিলাকে? তা এখনও স্পষ্ট নয়। ঘটনার তদন্ত শুরু করেছে মহম্মদবাজার থানার পুলিশ (Mohammadbazar Police Station)।

স্থানীয় ও পুলিশ সূত্রে খবর, মৃতার নাম জাসমিন বেশরা। অভিযুক্তের নাম সীতারাম হেমব্রম। সোমবার রাতে ওই আদিবাসী মহিলা অভিযুক্ত সীতারামের বাড়িতে গিয়েছিলেন। তার বাড়ি যেতেই সীতারাম কুড়ুল দিয়ে মহিলার মাথায় আঘাত করে। রক্তাক্ত অবস্থায় মাটিতে লুটিয়ে পড়েন জাসমিন। ঘটনাস্থলেই মৃত্যু হয়। যার জেরে তীব্র চাঞ্চল্য ছড়ায় এলাকাজুড়ে। খবর পেয়ে ঘটনাস্থলে মহম্মদবাজার থানার পুলিশ পৌঁছে অভিযুক্ত সীতারামকে আটক করে।

আরও পড়ুন: দক্ষিণবঙ্গে বৃষ্টির হলুদ সতর্কতা, উত্তরে কমছে দুর্যোগ

ইতিমধ্যেই মৃতার দেহ উদ্ধার করে ময়নাতদন্তে পাঠিয়েছে পুলিশ। তবে কী কারণে খুন করা হল আদিবাসী ওই মহিলাকে? তা এখনও জানা যায়নি। পুরনো কোনও শত্রুতা নাকি অন্য কিছু? ঘটনার রহস্য উদ্ঘাটনে তদন্ত শুরু করেছে মহম্মদবাজার থানার পুলিশ।

দেখুন অন্য খবর

The post কুড়ুলের আঘাতে আদিবাসী মহিলাকে খুন! আটক ‘প্রতিবেশী’ অভিযুক্ত appeared first on KolkataTV.